
Valsts kancelejai
Par nacionālās pozīcijas projektu

Pamatojoties uz Ministru kabineta 2021.gada 7.septembra noteikumu Nr.606 „Ministru kabineta kārtības rullis” 113.8. apakšpunktu un 114. punktu iesniedzu izskatīšanai tuvākajā Ministru kabineta sēdē sagatavoto nacionālās pozīcijas “Par Priekšlikumu Padomes lēmumam par to, lai Eiropas Savienības vārdā parakstītu un noslēgtu Nolīgumu starp Eiropas Savienību, Islandi, Lihtenšteinas Firstisti un Norvēģijas Karalisti par Eiropas Ekonomikas zonas finanšu mehānismu laikposmam no 2021.gada maija līdz 2028.gada aprīlim, Nolīgumu starp Norvēģijas Karalisti un Eiropas Savienību par Norvēģijas finanšu mehānismu laikposmam no 2021.gada maija līdz 2028.gada aprīlim, papildprotokolu Nolīgumam starp Eiropas Ekonomikas kopienu un Norvēģijas Karalisti un papildprotokolu Nolīgumam starp Eiropas Ekonomikas kopienu un Islandi” projektu (turpmāk – pozīcijas projekts) un Ministru kabineta sēdes protokollēmuma projektu.

	1.
	Iesniegšanas pamatojums
	Ministru kabineta 2009.gada 3.februāra noteikumi Nr.96 “Kārtība, kādā izstrādā, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos” 12.2. un 21.1.2. apakšpunkts.

	2.
	Valsts sekretāru sanāksmes datums un numurs
	Nav attiecināms.

	3.
	Informācija par saskaņojumiem





	Pozīcijas projekts saskaņots ar Ārlietu ministriju, Aizsardzības ministriju, Ekonomikas ministriju, Klimata un enerģētikas ministriju, Izglītības un zinātnes ministriju, Iekšlietu ministriju, Kultūras ministriju, Labklājības ministriju, Valsts kanceleju, Satiksmes ministriju, Tieslietu ministriju, Veselības ministriju, Vides aizsardzības un reģionālās attīstības ministriju un Zemkopības ministriju.
Pozīcijas projekts ir nosūtīts konsultācijām Latvijas Darba devēju konfederācijai, Latvijas Pašvaldību savienībai, Latvijas lielo pilsētu asociācijai, Latvijas Pilsoniskai aliansei un Latvijas Brīvo arodbiedrību savienībai. 
Iebildumi par pozīcijas projektu no minētajām organizācijām nav saņemti.

	4.
	Informācija par saskaņojumu ar Eiropas Savienības institūcijām
	Nav attiecināms.

	5.
	Politikas joma
	Budžeta un finanšu politika.

	6.
	Atbildīgā amatpersona

	Elīna Drāzniece, Finanšu ministrijas Eiropas Savienības fondu stratēģijas departamenta Cilvēkkapitāla attīstības nodaļas vadītāja vietniece.

	7.
	Uzaicināmās personas
	Armands Eberhards, Finanšu ministrijas Valsts sekretāra vietnieks Eiropas Savienības fondu jautājumos;
Edgars Šadris, Finanšu ministrijas Eiropas Savienības fondu Stratēģijas departamenta direktors.

	8.
	Projekta ierobežotas pieejamības statuss
	Pozīcijas projektam ir noteikts ierobežotas pieejamības statuss, jo tajā ir ietverta Latvijas Republikas nostāja attiecībā uz Eiropas Komisija Priekšlikumu Padomes lēmumam, kas paredz EEZ finanšu mehānisma nolīguma, Norvēģijas finanšu mehānisma nolīguma, Norvēģijas protokola un Islandes protokola parakstīšanu un provizorisko piemērošanu. 
Jautājums izskatāms Ministru kabineta sēdes slēgtajā daļā un dokumenta nosaukums ir atspoguļojams Ministru kabineta sēdes darba kārtībā. 
Pieejamības ierobežojums ir saglabājams arī pēc jautājuma izskatīšanas Ministru kabineta sēdē, līdz brīdim, kad attiecīgais tiesību aktu kopums tiek apstiprināts vai arī dalībvalstu viedokļi vairs nav aktuāli.
Pavadvēstulei un pielikumā pievienotajam Ministru kabineta sēdes protokollēmuma projektam nav noteikts ierobežotas pieejamības statuss.

	9.
	Cita informācija
	Nav.

	10.
	Steidzamības kārtības pamatojums
	Nepieciešamība saskaņot nacionālo pozīciju par Eiropas Komisijas Priekšlikumu Padomes lēmumam, kas paredz EEZ mehānisma nolīguma, Norvēģijas finanšu mehānisma nolīguma, Norvēģijas protokola un Islandes protokola parakstīšanu un provizorisko piemērošanu līdz Beļģijas prezidentūras beigām, kad plānots pieņemt ES Padomes lēmumu par Eiropas Komisijas Priekšlikumu.

	11.
	Jautājuma savlaicīgas neiesniegšanas iemesls
	Nav.

	12.
	Lēmuma pieņemšanas galīgais termiņš
	2024. gada 28. maijs.


Pielikumā:
1. Nacionālās pozīcijas “Par Priekšlikumu Padomes lēmumam par to, lai Eiropas Savienības vārdā parakstītu un noslēgtu Nolīgumu starp Eiropas Savienību, Islandi, Lihtenšteinas Firstisti un Norvēģijas Karalisti par Eiropas Ekonomikas zonas finanšu mehānismu laikposmam no 2021.gada maija līdz 2028.gada aprīlim, Nolīgumu starp Norvēģijas Karalisti un Eiropas Savienību par Norvēģijas finanšu mehānismu laikposmam no 2021.gada maija līdz 2028.gada aprīlim, papildprotokolu Nolīgumam starp Eiropas Ekonomikas kopienu un Norvēģijas Karalisti un papildprotokolu Nolīgumam starp Eiropas Ekonomikas kopienu un Islandi” projekts uz 7 lapām (datnes nosaukums: FMpoz03.05.2024._IP statuss.docx);
2. Ministru kabineta sēdes protokollēmuma projekts uz 1 lapas (datnes nosaukums: FMprot_EEZ_NOR_16052024.docx).

